Пандемия басталғалы ЖОО-лардың шығыны өсті
DATE: 14:54, 12 Қаңтар 2021 | GMT +5
TITLE: Пандемия басталғалы ЖОО-лардың шығыны өсті
URL: https://kaz.inform.kz/news/pandemiya-bastalgaly-zhoo-lardyn-shygyny-osti_a3740150/
META: DATE: 14:54, 12 Қаңтар 2021 | GMT +5
TOTAL WORDS: 161
AUTHOR(S):
TEXT: «Неліктен студенттердің оқу ақысы төмендемейді деген сұрақ бізге бұрын да жолданған еді. Бұл ретте неге мән беру керек? Жоғары оқу орындары мен колледждер қашықтан оқыту форматына көшкен кезде осы білім беру ұйымдарының шығыны шынтуайтында өспесе кеміген жоқ. Неліктен? Ең алдымен оларға сапалы цифрлық контент құрып, цифрлық білім беру платформаларын ұстап тұру үшін қаражат қажет болды. Одан бөлек жоолар мен колледждер оқыту форматына жаңа амал-әдістерді жолға қоюға міндеттелді. жоолар туралы айтар болсақ, оларға осынау күрделі жағдайда серверлік, байланысты және интернет жылдамдығын арттыру міндеті жүктелді. Интернет жиілігін жылдамдатпаса студенттерге білім беру қиынға айналар еді», - деді вицеминистр. Мирас Дәуленов оның үстіне ЖОО-лардың басшылығы мұғалімдерге айлығын төлеу міндетін де орындағанын атап өтті. «Мысалы сол білім беру ұйымдары тұрған нысандар ешкімге жалға берілген жоқ. Тиісінше оны ұстап тұрудың өзі де қаражатты талап етері сөзсіз. Сондықтан осы шығындардың бәрін қоса, Білім және ғылым министрлігі оқу жылы басталар алдында ЖОО басшыларына оқу ақысын қымбаттатпауы керектігі туралы хат жолдады. Осылайша, жоолар оқу ақысын қымбаттатқан жоқ», - деді ол
